Diari Oficial de la Generalitat Valenciana


Sumari del DOGV 7072, del 22-07-2013 (2013/7044)

Subhasta de bé immoble a Sagunt.
--------------------------------

### Dades del document

Número de DOGV
:   7072

Data del DOGV
:   22-07-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/7044


Organisme emissor
:   Notaria de Francisco Blanco Moreno

Tipus de document
:   Subhasta

Subhasta de bé immoble a Sagunt. [2013/7044]  
Francisco Blanco Moreno, notari del Col·legi de València, amb residència a Sagunt, faig saber:  
Que en la meua notaria, sítia al Port de Sagunt, avinguda del 9 d'octubre, 44, B, primer, es tramita la venda extrajudicial, conforme a l'article 129 de la Llei Hipotecària, de la següent finca hipotecada:  
Onze. Vivenda unifamiliar adossada, sítia al Port de Sagunt i amb accés pel carrer Perera, hui carrer Roure, tipus K. Es troba distribuïda en planta baixa, primera i segona alta, distribuïdes en unes quantes dependències i destinades a vivenda; en la segona planta alta, o davall coberta, hi ha una terrassa descoberta. S'accedix a la planta baixa de la vivenda directament des del carrer on està situada, amb què confronta, a través d'una xicoteta escala exterior, i a les plantes altes, per mitjà d'una escala interior. La planta baixa es comunica amb el garatge situat en el semisoterrani, a través de l'escala independent.  
A l'interior de la parcel·la i darrere de la vivenda hi ha una terrassa exterior al nivell de la planta baixa, que ocupa una superfície de 32,16 metres quadrats, i configura amb totes les terrasses de les tretze vivendes un pati interior. Superfícies:  
- La planta baixa té una superfície construïda de 52,28 metres quadrats, i útil de 41,70 metres quadrats.  
- La planta primera alta té una superfície construïda de 52,28 metres quadrats, i útil de 44,01 metres quadrats.  
- I la planta segona alta davall coberta té una superfície construïda de 27,10 metres quadrats, i útil de 17,55 metres quadrats, i la terrassa en esta planta 16,44 metres quadrats.  
En total un volum d'edificació de 131,66 metres quadrats construïts, i 103,26 metres quadrats útils.  
I confronta, mirant la vivenda des del carrer on està situada: davant, carrer on està situada; dreta mirant al seu front, la vivenda tipus J i en part amb la terrassa en planta baixa de la vivenda tipus H; esquerra, vivenda tipus L; i darrere, amb les terrasses en planta baixa de les vivendes tipus G i tipus H.  
Té com a annex inseparable la plaça d'aparcament ubicada a la planta de semisoterrani assenyalada amb la lletra K, amb una superfície construïda de 41,12 metres quadrats, que confronta: davant, zona de pas i maniobra; dreta mirant al seu front, amb la plaça d'aparcament lletra L; esquerra, amb la plaça lletra J i en xicoteta part zona de pas i maniobra; i darrere, subsòl carrer Perera.  
Quota de participació: 7,24 per cent.  
Inscripció: Registre de la Propietat de Sagunt número 1. Tom 2423, llibre 691, foli 52, finca 49268, inscripció quinta.  
Referència cadastral: 0563362JT1645B3182CS.  
Atés que la subhasta de la finca és procedent, es fan saber les seues condicions:  
Tindrà lloc en la meua notaria. De conformitat amb l'article 12 del Reial Decret Llei 6/2012, de 9 de març, es realitzarà una única subhasta el dia 9 de setembre de 2013, a les 12.00 hores, i el tipus de base serà el de dos-cents huitanta mil nou-cents huitanta-un euros (280.981 €).  
De conformitat amb la dita disposició legal:  
- Si es presenten postures per un import igual o superior al 70 per cent del dit tipus, s'entendrà adjudicada la finca a qui presente la millor postura.  
- Quan la millor postura presentada siga inferior al 70 per cent del tipus de subhasta, el deutor podrà presentar, en el termini de 10 dies, un tercer que millore la postura, que oferisca una quantitat superior al 70 per cent del valor de taxació o, inclús si és inferior al dit import, que resulte suficient per a aconseguir la completa satisfacció del dret de l'executant.  
- Transcorregut l'expressat termini sense que el deutor presente el dit tercer, el creditor podrà demanar, dins del termini de cinc dies, l'adjudicació de la finca per un import igual o superior al 60 per cent del valor de taxació.  
- Si el creditor no fa ús de la mencionada facultat, s'entendrà adjudicada la finca a qui haja presentat la millor postura, sempre que la quantitat que haja oferit supere el 50 per cent del valor de taxació o, si és inferior, que cobrisca, almenys, la quantitat reclamada per tots els conceptes.  
- Si en l'acte de la subhasta no hi ha cap postor, el creditor podrà, en el termini de 20 dies, demanar l'adjudicació per un import igual o superior al 60 per cent del valor de taxació.  
La documentació i el certificat del registre a què es referixen els articles 236.a i 236.b del Reglament Hipotecari poden consultar-se en la notaria, de dilluns a divendres, de 10.00 a 14.00 hores. S'entendrà que tot licitador accepta com a suficient la titulació aportada. Les càrregues, els gravàmens i els assentaments anteriors a la hipoteca que s'execute continuaren subsistents. Els licitadors hauran de consignar, prèviament a la subhasta, en la notaria, una quantitat equivalent al 30 per cent del tipus de subhasta, per mitjà d'un xec bancari a nom del notari. Podran fer-se postures per escrit en un plec tancat, acompanyades del justificant del depòsit previ, fins al moment de la subhasta. L'adjudicació a favor del creditor requeridor, la rematada a favor d'este o d'un creditor posterior només podran fer-se amb la condició de cedir-les a un tercer.  
  
Sagunt, 25 de juny de 2013.- El notari: Francisco Blanco Moreno.